Hrvatski jezik (21. travnja 2020.)

**Richard Bach: *Galeb Jonathan Livingston* – interpretacija moderne bajke**

ROK ZA IZVRŠAVANJE ZADATKA: srijeda (22. 4.), do 18 sati

Zadatak i upute za rad:

* Iduća dva sata posvetit ćemo interpretaciji jednoga književnog teksta, točnije ulomka iz moderne bajke „Galeb Jonathan Livingston“.
1. Prije nego počnete s čitanjem ulomka koji se nalazi u vašoj čitanci, uvod u priču bit će vam dva jednostavna zadatka:
2. Pronaći ćete na internetu citate o slobodi. Pročitajte ih nekoliko, a zatim izaberite dva koja vam se najviše sviđaju. Ta dva citata zapisat ćete u bilježnicu (i njihove autore), a zatim kratko objasniti svoj izbor te protumačiti njihovo značenje.
3. Napisat ćete koje vas životinje asociraju/podsjećaju na slobodu te objasniti zašto.
4. Kada ste razmislili o pojmu „sloboda“ i zapisali svoja razmišljanja o istome, vrijeme je za čitanje teksta u čitanci. Dok budete čitali tekst, pokušajte o priči razmišljati u prenesenom značenju – razmišljajte o postupcima Jonathana i ostalih galebova i pokušajte ih cijelo vrijeme zamišljati kao ljude, kao da se pripovijeda o ljudima i njihovim osobinama i postupcima.
* Kada pročitate tekst, riješit ćete sljedeća dva zadatka:
1. U tablici koja se nalazi na sljedećoj stranici ovoga dokumenta (*Nastavni listić 1*) napisane su četiri osobine galeba Jonathana Livingstona. Vi ćete uz svaku navedenu osobinu pridružiti odgovarajuću rečenicu iz teksta koja će dokazati da je on doista takav.
2. Odgovorit ćete na pitanja: Kakvog čovjeka, po vašem mišljenju, predstavlja Jonathan? Kakve ljude predstavlja jato galebova?
* **Učenici koji nastavu pohađaju uz prilagodbu sadržaja riješit će sljedeće zadatke:**

cijelu točku **1.** (citati o slobodi, životinja koja ih asocira na slobodu),

a iz točke **2.** odgovoriti na dva pitanja pod b) (Kakvog čovjeka, po vašem mišljenju, predstavlja Jonathan? Kakve ljude predstavlja jato galebova?).

* Sve odgovore pisat ćete u bilježnicu, kao i tablicu s Jonathanovim osobinama. Nemojte zaboraviti napisati naslov i autora teksta.

*Nastavni listić 1* – Tablica s Jonathanovim osobinama

|  |  |
| --- | --- |
| **JONATHANOVE OSOBINE** | **PRIMJER IZ TEKSTA (CITAT)** |
| skromnost |  |
| jednostavnost |  |
| prihvaćanje drugih |  |
| velikodušnost |  |